ทำบุญครบ 7 วัน ช่วงช่วงตาย รอจีนแถลง มีประกัน 50 ล้าน
ช่วงช่วง, นิมนต์พระสงฆ์ 19 รูปทำพิธีสวดอุทิศส่วนกุศล แต่ยังไม่เผย ผลสรุปสาเหตุการตาย ต้องทำตามขั้นตอนที่จีนกำหนด ทีมผู้เชี่ยวชาญจากจีนและทีมสัตวแพทย์ไทยสรุปผลการผ่าพิสูจน์ซากช่วงช่วงให้รัฐมนตรีทั้ง 2 ประเทศรับทราบแล้ว พร้อมเตรียมนำซากแพนด้า กลับจีน เผยสวนสัตว์เชียงใหม่ทำประกันชีวิต ช่วงช่วง วงเงินกรมธรรม์ครอบคลุมถึง 50 ล้านบาท หากต้องจ่ายค่าปรับตามที่มีกระแสข่าวออกมา แต่ต้องรอแถลงการณ์ที่ชัดเจนจากรัฐบาลจีนก่อน,บรรดาแฟนคลับยังเฝ้ารอผลการตรวจหาสาเหตุการเสียชีวิตของแพนด้า ,ช่วงช่วง, อายุ 19 ปี ขวัญใจชาวไทย ที่ตายอย่างกะทันหันหลังกินไผ่ของโปรดและมีอาการกระสับกระส่ายก่อนล้มลงภายในส่วนจัดแสดงแพนด้าในสวนสัตว์เชียงใหม่ เมื่อช่วงเย็นวันที่ 16 ก.ย. ต่อมาทางการจีนส่งผู้เชี่ยวชาญ 5 คนมาร่วมกับทีมสัตวแพทย์ไทยผ่าพิสูจน์ซากแพนด้าช่วงช่วงแล้ว แต่ผลยังไม่เป็นที่เปิดเผย ต้องรอให้ผู้ใหญ่ทั้งฝ่ายจีนและฝ่ายไทยหารือกันก่อนจะแถลงให้สาธารณชนรับทราบ,ความคืบหน้าที่สวนสัตว์เชียงใหม่ เมื่อวันที่ 23 ก.ย. หลังจากการตายของแพนด้าช่วงช่วงครบ 7 วันแล้วยังไม่ทราบผลสรุปสาเหตุการตายที่แน่ชัด สวนสัตว์เชียงใหม่มีคำสั่งห้ามเจ้าหน้าที่และพนักงานให้ข่าวแก่สื่อมวลชน พร้อมกันพื้นที่ไม่ให้เข้ามาทำข่าวในพื้นที่กำหนดไว้ แม้กระทั่งในช่วงเช้าวันเดียวกันนี้ นายวุฒิชัย ม่วงมัน ผอ.สวนสัตว์เชียงใหม่ ได้จัดพิธีทำบุญครบ 7 วันการตายของช่วงช่วงแบบเงียบๆ ที่ห้องประชุมสโมสรแพนด้า โดยไม่ได้แจ้งให้สื่อมวลชนทราบเหมือนทุกครั้ง จัดพิธีทำบุญตักบาตรพระภิกษุสามเณร 19 รูปสวดอุทิศส่วนกุศลให้กับแพนด้าช่วงช่วง พร้อมจัดอาหารโปรดได้แก่ ไผ่ แครอท ขนมปัง และแอปเปิล วางบนพานโยงด้ายสายสิญจน์ผ่านพระภิกษุสงฆ์ไปยังภาพถ่ายแพนด้าช่วงช่วง โดยทำพิธีเหมือนทำบุญอุทิศส่วนกุศลศพมนุษย์ทุกอย่าง,นายวุฒิชัย ม่วงมัน ผอ.สวนสัตว์เชียงใหม่ แจ้งผ่านทางไลน์สวนสัตว์ถึงสื่อมวลชนว่า ผลสรุปการเสียชีวิตของแพนด้าช่วงช่วงต้องทำตามขั้นตอนที่จีนกำหนด ซึ่งเป็นมาตรฐานในทุกขั้นตอนและจะแจ้งให้ทราบต่อไป อย่างไรก็ตาม ผู้สื่อข่าวรายงานเพิ่มเติมว่า ทีมผู้เชี่ยวชาญจากจีนและทีมสัตวแพทย์ไทยได้สรุปผลการผ่าพิสูจน์ซากช่วงช่วงแล้วและได้รายงานไปยังผู้เกี่ยวข้องระดับรัฐมนตรีของทั้งสองประเทศ ส่วนซากช่วงช่วงอยู่ในระหว่างการประชุมว่าจะนำซากกลับไปทั้งหมด หรือเฉพาะชิ้นส่วนที่จะต้องนำไปตรวจอย่างละเอียดของฝ่ายจีน แต่อย่างไรก็ตามแพนด้าถือเป็นทูตสันถวไมตรีระหว่างไทย-จีน จึงควรจะต้องนำซากกลับไปประเทศจีนอย่างแน่นอน ส่วนแพนด้าหลินฮุ่ย ทีมผู้เชี่ยวชาญจีนก็ได้มาดูความเป็นอยู่และร่วมตรวจสุขภาพด้วย,ผู้สื่อข่าวรายงานจากกระทรวงทรัพยากรธรรมชาติและสิ่งแวดล้อม กรณีมีกระแสข่าวว่าการตายของแพนด้าช่วงช่วง รัฐบาลไทยจะต้องจ่ายค่าปรับประมาณ 50 ล้านบาทว่า การเลี้ยงดูแพนด้าช่วงช่วง มีการทำประกันชีวิตไว้และวงเงินกรมธรรม์ครอบคลุมถึง 50 ล้านบาท อย่างไรก็ตาม ขณะนี้ยังไม่มีสัญญาณใดๆ ว่ารัฐบาลจีนจะดำเนินการอย่างไรกับกรณีของช่วงช่วง ยังไม่มีใครบอกว่ารัฐบาลไทยจะต้องจ่ายค่าปรับหรือค่าเสียหายในส่วนไหนเพราะกรณีที่ช่วงช่วงตายถือเป็นเหตุสุดวิสัย ไม่ใช่เกิดจากการเลี้ยงดูไม่ดี ที่ผ่านมารัฐบาลจีนและทุกๆ คนต่างทราบดีว่าสวนสัตว์เชียงใหม่เลี้ยงดูทั้งช่วงช่วงและหลินฮุ่ยดีมาก อีกประการที่สำคัญคือช่วงช่วงมีอายุค่อนข้างเยอะแล้ว ระบบอวัยวะต่างๆ ในร่างกายมีความยืดหยุ่นน้อยลง มีโอกาสที่จะเกิดอุบัติเหตุอย่างใดอย่างหนึ่งขึ้นได้เสมอ ถือเป็นบทเรียนราคาแพงอย่างยิ่งสำหรับการเลี้ยงดูแพนด้าว่าจะต้องมีความรัดกุมมากกว่านี้ ขณะนี้ทุกฝ่ายที่เกี่ยวข้องต้องรอแถลงการณ์จากรัฐบาลจีนว่าจะดำเนินการเรื่องนี้อย่างไร
สวนสัตว์เชียงใหม่ทำบุญครบ 7 วันการตายของแพนด้า ช่วงช่วง นิมนต์พระสงฆ์ 19 รูปทำพิธีสวดอุทิศส่วนกุศล แต่ยังไม่เผย ผลสรุปสาเหตุการตาย ต้องทำตามขั้นตอนที่จีนกำหนด
ช่วงช่วง,สวนสัตว์เชียงใหม่,แพนด้า,เสียชีวิต,สาเหตุการตาย,เชียงใหม่,ข่าวหน้า1